
Panimula 

Ang lahat ng pagpupuri ay sa Allah lamang, ang Panginoon ng 
mga daigdig. Nawa'y ang kapayapaan at pagpapala ng Allah ay 
mapasa-lahat ng Propeta, kay Propeta Muhammad, sa kanyang 
pamilya, sa kanyang mga Sahaba, at sa lahat ng taong nasa 
tamang Iandas hanggang sa Huling Araw. 

Matapos maipahayag ng isang tao ang kanyang paniniwala sa 
nag-iisang Allah, at matapos niyang maipahayag ang kanyang 
taos pusong pagtanggap sa ganap na pagsuko sa mga kautusan 
ng Allah ayon sa pagkapahayag sa Kanyang huling Sugo na si 
Muhammad (sumakanya nawa ang kapayapaan), ang susunod 
na dapat isagawa ay ang Salaah (Pagdarasal sa Isiam). Ang 
limang beses na pagdarasal ay nagiging tungkulin sa sandaling 
ang tao ay pumasok sa Islam. 

Sa dahilang ang Salaah ay isang mahalagang tungkulin na 
itinakda sa bawa't Muslim, ang pagdarasai sa tamang pagsagawa 
mto ay isa ring mahalagang tungkulin upang malaman ang dapat 
sabihin at upang matamo ang ibayong biyaya at kapakinabangan 
ng Salaah. 

Ang Saiaah ay isinasagawa sa wikang Arabie. Kaya naman, 
sadyang mahalaga sa isang bagong Muslim (na kayayakap 
lamang sa Islam) na magsimulang mag-aral sa pagdarasai 
(Saiaah) sa wikang Arabik. 

Ang aklat na ito ay inihanda upang ang isang bagong Muslim ay 
matutuhan at maisakatuparan sa lalong madaling panahon ang 
kanyang tungkulin na mag-aiay ng Salaah maging sa kawaian ng 
mga gurong Muslim sa kanyang pook. Ang mga talata sa Banal 
na Qur , an na binabanggit sa bawat Salaah ay dapat banggitin 
ayon sa pagkapahayag nito sa wikang arabik. Lubos na 
ipinapayo na iparinig ang inyong pagbigkas kung kayo'y 
makatagpo ng Musiim na guro upang makuha ang tamang 
pagbigkas. 

Nawa'y tanggapin ng Allah ang pagsisikap na ito na sadyang 
isinagawa upang makapaglingkod lamang sa Kanya. Dalangin 
namin ang tulong at biyaya ng Allah sa lahat ng tumulong sa 
paghahanda ng aklat na ito, lalong-lalo na kay Abdulhamid 
Sapanton sa kanyang mga payo sa pagsasaayos ng mga 
mlaiaman nito. 



ISGAG - PHILIPPINES 

islamie Studies, Call & Guidanee - Philippines) 



Khaiid Evaristo 
Managing Direetor 

IBADAH 

(Pagsamba sa Islam) 

Ang katagang ibadah (pagsamba) ay hango sa salitang 
Arabik na 'Abd" na nangangahulugan ng alipin. Ang 
tao ay isinilang na napapaiialim sa kapangyarihan ng 
Allah. Siya ay isinilang bilang isang aiipin ng Ailah. 
Kapag siya ay lumapit sa Allah nang may 
pagpapakumbaba at pagkamataimtim, siya ay 
gumaganap ng isang gawaing Ibadah (pagsamba). 
Ang Ibadah ay isang paraan upang padalisayin ang 
buhay pisikal at ispirituwal. Sa Islam, ang bawa't pag- 
aalay ng mabuting gawa na naghahangad magbigay 
kasiyahan sa Allah ay isang pagsamba. 

Ang mga tungkuling rituwal ng Ibadah ay Salaah 
(pagdarasal),Sawm(pag-aayuno),Zakat 
(kawanggawa), Hajj (paglalakbay sa Makkah) at ang 
anumang gawaing iniuukol sa Allah. Ang mga 
naturang rungkulin kaalinsabay ng Iman (pananalig) 
ay karaniwan nang tinatawag na mga haligi ng Islam. 
Ang Islam ay isang buo at ganap na patnubay. 
Nasasakop nito ang lahat ng bahagi ng buhay ng tao. 
Ang haligi ng Islam ay pinag-iisa ang lahat ng gawain 

ng tao maging ispirituwal, materyal, pansarili o 
pangkalahatan. 

Ang pagsagawa ng mga itinakdang tungkulin ng 
Ibadah (pagsamba) ay nagbibigay lakas sa Iman 
(pananalig) upang ito ay maging kapaki-pakinabang 
at mabisa sa buhay ng tao. Kaya naman, ang Ibadah 
ay-isang bagay na nagbibigay ng tiyak na bunga. Ito 
ay isang paraan upang ang mga nananampalataya ay 
makapaglingkod sa Allah at maging mabuti sa 
kanyang kapwa. 

Ang Salaah (pagdarasal), na isang mahalagang bahagi 
ng Ibadah ay siyang paksa ng aklat na ito. Ang 
matutunghayan sa Banal na Qur'an : Tunay na 
magtatagumpay ang mga mananampalataya. Silang 
nag-aalay ng Salaah (pagdarasal) nang buongg 
katapatan at may ganap na pagsuko. (Al Mu'minum - 
23:1,2) 



TAHARA 

(Kadalisayan) 



Bago isagawa ang Salaah (pagdarasal), nararapat 
lamang na maging malinis at dalisay. Ang Banal na 
Qur'an ay nagsasabi: "O kayong nananampalataya, 
kapag kayo'y nagnanais magsagawa ng pagdarasal, 
hugasan ang inyong mukha at inyong mga kamay 
hanggang siko, haplusin (ng basang palad) ang 
inyong ulo, at hugasan ang inyong paa hanggang sa 
bukong-bukong (Al-Maidah -5:6). Ang kalinisan ng 
puso, katawan at pananamit ay tinatawag na Taharah 
o kadalisayan. Sa ganitong kalagayan lamang 
maaaring isakatuparan ng isang Muslim ang Salaah 
(pagdarasal). 

Ang pagpapakadalisay ay maaaring makamtan sa 
pamamagitan ng "Al-Wuhdu" (paghuhugas ng iiang 
bahagi ng katawan) o ng "Al-Ghusl" (pagpapaligo ng 
buong katawan). 

AL-WUDHU 

(Paghuhugas sa ilang bahagi ng katawan) 

Ang pamamaraan ng Al-Wudhu ay ang mga 
sumusunod: 

1. Unang-una, nararapat na magkaroon ng 
maliwanag na intensiyon o layunin sa sariii na 
magsagawa ng Al-Wudhu. 

2. Banggitin ang "Bismiliah (Sa Ngalan ng Allah). 

3. Hugasan ang daiawang kamay hanggang sa 
puiso ng tationg ulit Tiyakin na ang lahat ng 
bahagi, pati na ang pagitan ng mga daliri, ay 
mabasa ng tubig. 

4. Magsahod ng tubig sa kanang kamay at 
magmumog ng tatlong ulit. 

5. Hugasan ang ilong sa pamamagitan ng 
mahinang pagsinghot ng tubig mula sa kanang 
kamay at ito ay isinga sa tulong ng kaliwang 
kamay. Gawin ito ng tatlong uiit. 

6. Hugasan ang buong mukha hanggang sa mga 
tainga, nuo at baba (kasama na baibas) ng 
tatlong ulit 

7. Hugasan ang mga braso, kanan muna bago ang 
kaliwa, mula sa pulso hanggang sa siko ng 
tatlong ulit. 

8. Minsang haplusin ng basang kamay ang ulo 
mula sa nuo hanggang sa may batok at pabaiik. 

9. Minsang linisin ng basang hintuturo ang loob ng 
magkabilang tainga ng basang hintuturo 
samantalang ang hinlalaki ay hinahagod ang 
iikuran ng tainga. 

10. Hugasan ang magkabilang paa hanggang 
bukong-bukong, kanan muna bago kaiiwa, at 
tiyaking mabasa ang lahat ng bahagi pati na ang 
pagitan ng mga daliri. 

1 1 . Ang mga hakbang ng Wudhu ay winawakasan 
sa pagbigkas ng Kaiimatu Ash-Shahada: 

"ASH-HADU AN LA ILAHA ILLA-ALLAH 
WA ASH-HADU ANNA MUHAMMADAN 
ABDUHU WA RASULUHU. 
ALLAHUMMA U'ALNEE MINAT- 
TAWABEEN 
WA LTALNEE MINAL MUT ATAH-HIREEN. " 
(Ako ay sumasaksi na walang tunay na diyos na 

dapat samhahin maliban sa Allah at ako ay 
sumasaksi na si Muhammad ay Kanyang alipin at 
Sugo. OAllah ibilangMo ako sa mga lagi nang 
nanunumbalik sa Iyo nang may pagsisisi at ibilang 
Mo ako sa mga dalisay.) 

Paalaala: 

Kapag ang Wudhu ay nasimulan na, walang ibang 
bagay na dapat pagkaabalahan maliban dito. Ang 
pagsagawa nito ay nararapat na tuloy-tuloy 
hanggang sa matapos. 

Kung nakapag-wudhu na bago isinuot ang mga 
medyas, hindi na kailangan pang hubarin ang mga ito 
sa pagsapit ng susunod na Wudhu. Sapat na ang 
haplusin ang ltaas ng mga ito ng basang palad. Ito ay 
maaaring gawin sa loob ng isang araw at gabi (24 

oras) sa mga nananatili sa kani-kanilang pook o 
tahanan (tatlong araw at gabi naman sa mga 
naglalakbay). Kung sakaling hinubad ang mga ito at 
isinuot na muli bago sumapit ang susunod na Wudhu, 
kailangang hubarin ang medyas at hugasan ang paa sa 
pagsapit ng paghuhugas (Wudhu) na muii. 

Kailangang ulitin ang Wudhu kapag umihi, o umutot, 
o tumae, o hinawakan ng tuwiran ang maselang 
(pribadong) bahagi ng katawan o nawalan ng malay, 
o nakatulog ng mahimbing sa pagkakahiga. 

AL-GHUSL 

(Pagpapaligo ng buong katawan) 

Ang Al-Ghusl ay isang pagpapakadalisay na dapat 
gawin kapag ang sinuman ay narumihan ng semilya 
(sexual diseharge) dahil sa panaginip o pakikipagtalik 
sa asawa o sa anupamang dahilan. Ito rin ay 
isinasagawa matapos huminto ang pagdurugo ng 
kababaihan dahil sa panganganak o regla. Dapat ding 
isagawa ito ng isang taong yumakap sa Islam. Ang 
mga paraan ng Al-Ghusl ay ang mga sumusunod: 



7 



1. Unang-una, nararapat na magkaroon ng 
maliwanag na intensiyon o layunin sa sarili na 
magsagawa ng Al-GhusL 

2. Hugasan ang mga kamay ng tatlong ulit 

3. Hugasan ang maselang (pribadong) bahagi ng 
katawan. Gamitin ang kaliwang kamay sa 
paghugas. 

4. Isagawa ang mga paraan ng Al-Wudhu kagaya 
ng nasabi sa itaas maliban sa paghuhugas ng 
paa. 

5 . Buhusan ng tubig ang ulo ng tatlong ulit habang 
hinahagod ang buhok upang umabot ang tubig 
saanit. 

6. Buhusan ang buong katawan, kanang bahagi 
muna bago ang kaliwa, at tiyakin na mahugasan 
ang lahat ng bahagi ng katawan gaya ng kilikili, 
tainga, pusod at pagitan ng mga daliri ng kamay, 
atbp. 

7. At ang panghuli ay ang paglayo ng kaunti mula 
sa iyong kinatatayuan (upang maiwasang 
matalamsikan ng pinaghugasang tubig) at 
hugasan ang paa, kanan muna bago kaliwa. 

8. Wakasan ang rituwal na ito sa pagbanggit ng 
Kalimatu Ash-Shahada kagaya sa Al Wudha 

Bukod pa sa mga naunang nabanggit, ay mga okasyon 
o kaiagayan na kanais-nais magsagawa ng Ghusl: 

1. Bago pumunta sa Salaah tuwing araw ng 
biyernes (Jummah). 

2. Bago pumunta sa Salaah tuwingaraw ng Eid-Fitr 
at Eidul-Adha. 

3. Sinumang maghugas ng patay. 

4. Bago mag-suot ng Ihram (para sa Hajj o 
Umrah). 

AT-TAYAMMUM 

( Pagpapakadalisay sa pamamagitan ng 
buhangin/alikabok ) 

May mga pagkakataon na ang paggamit ng tubig ay 
imposible o mapanganib kagaya ng kawalan ng tubig 
o ito ay sapat lamang na inumin, o kaya'y ang 
paggamit nito ay maaaring magpalala ng 
karamdaman. Ang At-Tayammum ay isinasagawa 
bilang kapaiit ng Al-Wudhu o Al-Ghusl sa 
pamamagitan ng paggamit ng malinis na lupa o 
alikabok. 

Ang Banal na Qur'an ay nagsasaad: 

". at kung hindi makatagpo ng tubig t gumamit ng 

malinis na lupa at ihaplos sa mukha at kamay. Hindi 
nais ng Allah na ilagay kayo sa kahirapan, bagkus 
nais Niyang padalisayin kayo at gawing lubos ang 
tulong Niya sa inyo upang kayo'y maging 
mapagpasalamat", (Al-Maidah- 5:6). 

Ang paraan ng At-Tayammum ay ang mga 
sumusunod: 

Tulad ng pagsisirnula ng Al-Wudhu at Al-Ghusl, 
nararapat lamang na magkaroon ng maliwanag na 
intensiyon o hangarin sa sarili na magsagawa ng At- 
Tayammum at magsabi ng "Bismillah" (Sa Ngalan ng 
Allah ). 

1 . Idampi ang dalawang palad sa buhangin o sa 
anumang bagay na may buhangin o alikabok 
tulad ng dingding o bato atbp, at hipan ang 
sobrang alikabok sa mga ito. 

2. Ihaplos ng minsan ang mga palad sa mukha. 

3. Ihaplos ng minsan ang kaliwang palad sa itaas 
ng kanang kamay hanggang sa may pulso at 
pagkatapos ay ihaplos ng minsan ang kanang 
palad sa itaas ng kaliwang kamay hanggang sa 
may pulso, 

Si Propeta Muhammad (saws) ay nagsabi: " Sapat na 
sa inyong gawin and katuiad nito: at kanyang 
idinampi ang dalawang palad sa lupa, hinipan ang 
mga ito at inihaplos sa kanyang mukha at sa itaas ng 
bawa't kamay. ( Pinagsang-ayunan) 

4. Wakasan ang rituwal sa pagbanggit ng Kalimatu 
Ash-Shahada. 



ASH-HADU AN LAA ILAHA ILLAL-LAAH, 
WA ASH-HADU ANNA MUHAMMADAN 
ABDUHU WA RASULUHU, 
ALLAHUMMA IJ f ALNEE MINAT- 
TAWABEEN, 
WA LPALNEE MINAL MUTATAH-HIREEN 

(Ako ay sumasaksi na walang diyos na dapat 
sambahin maliban sa Allah at ako ay sumasaksi na 
si Muhammad ay Kanyang Lingkod at Sugo. O 
Allah, ibilang Mo ako sa mga lagi nang 
nanunumbalik sa Iyo nang may pagsisisi at ibilang 
Mo ako sa mga dalisay) 

MAHAHALAGANG KONDISYON 
NG AS-SALAAH. 

Ang Tahara, na siyang pinakamahalaga sa 
pangunahing kailangan bago magsagawa ng Salaah ay 
nailahad na sa mga naunang pahina. Ang ibang 
mahahalagang kondisyon ay ang mga sumusunod: 

1. ORAS 



Bawa't Salaah ay dapat ialay sa kani-kaniyang oras. 
Ang Salaah ay hindi maaaring isagawa bago sumapit 
ang takdang oras nito. May limang itinakdang Salaah 
na dapat isagawa ng bawa't Muslim sa loob ng isang 
araw. Ito ay ang mga sumusunod: 

Fajr - Sa pagbubukang-liwayway at bago sumikat 
ang araw. 

Zuhr- Sa pagitan ng ilang sandali matapos ang 
tanghaling tapat at bago sumapit ang dasal Asr. 

ASR - Mula sa kalagitnaan ng hapon at bago 
lumubog ang araw. 

Magrib - Ilang sandali matapos lumubog ang araw 
hanggang sa mapawi ang takip-silim (dumilim). 

Isha - Sa pagdating ng dilim at bago sumapit ang 
dasal Fajr. 

2. PANANAMIT 



Bago ialay ang Salaah, kailangang tiyakin muna na 
may tamang pananamit. Sa kalalakihan, nararapat na 
takpan kahit man lamang ang kanilang katawan mula 
pusod hanggang tuhod (kung wala na talagang damit 
na maisuot). Ang mga kababaihan ay nararapat na 
takpan ang sarili mula uio hanggang paa maliban sa 
mukha at kamay. Ang pananamit ay dapat na malinis, 
payak, hindi naaaninag, at hindi pitis na pitis. Sa mga 
araw ng kanilang pamamanahon o regla (menstruation 
period), ang kababaihan ay malaya sa tungkulin na 
mag-alay ng Salaah. 

3. POOKOLUGAR 

Saan man naroroon ang tao, siya ay maaaring 
humarap sa Allah sa kanyang mataimtim na 
pagdarasal. Si Propeta Muhammad (sumakanya nawa 
ang kapayapaan) ay nagsabi: "Ang lahat ng dako ng 
daigdig ay ibinigay sa akin na maging masjid: 
malinis at dalisay. " Higit na kanais-nais na ang 
Salaah ay ialay ng sama-sama o kongregasyon. 
Humarap sa Qibla (Ka'aba sa Makkah) kapag nag- 
aalay ng Salaah. 

ADHAN 

(Ang Pagtawag ng Pag-anyaya sa Salaah) 



Upang ipunin ang mga Muslim sa pagdarasal ng 
sama-sama o kongregasyon, ang Adhan ay 
isinasagawa. Ang Muazzin (nagsasagawa ng Adhan) 
ay titindig na nakaharap sa Qibla (Ka'aba sa Makkah) 
at itataas ang mga kamay na ang hintuturo ay 
nakalagay sa magkabilang tainga at bibigkasin ang 
Adhan sa malakas na tinig ng ganito: 

"ALLAHU AKBAR" 4 na ulit 

(Ang Allah ay Dakila) 



"ASH-HADU AN LA 

ILAHA ILLAL-LAAH" 2 ulit 

(Ako ay sumasaksi na walang 

diyos na dapat sambahin maliban sa Allah) 



"ASH-HADU ANNA MUHAMMADAR 
RASULULLAH" 2 ulit 

(Ako ay sumasaksi na si Muhammad 

aySugo ngAllah ) 



"HAYYA 'ALAS SALAAH" 2 ulit 
(Halina sa Salaah (Pagdarasal) 

"HAYYA 'ALAL FALAAH" 2 ulit 

(Halina sa Tagumpay) 

"ALLAHU AKBAR" 2 ulit 

(AngAllah ay Dakila) 

"LAA ILAHA ILLAL-LAAH" 1 ulit 
Walang diyos na dapat 
sumbahin maliban sa Allah 



Sa Adhan ng Salaah Fajr, ang mga sumusunod ay 
idinadagdag sa pagitan ng "Hayya 'Alal Falaah" 
(Halina sa Tagumpay) at "Allahu Akbar" (Ang Allah 
ay Dakila): 

"ASSALATU KHEIRUM MINAN 
NAUM" 2 ulit 

(Ang pagdarasal ay higit na 
mabuti kaysa pagtulog) 

MGA DAPAT SABIHIN HABANG 
TINATAWAG ANG ADHAN 



Sinuman ang makaririnig ng Adhan, kanais-nais na 
banggitin ang bawa't sabihin ng Muazzin maliban sa 
"Hayya 'Alas Salaah" at "Hayya 'Alal Falaah". Sa 
halip, sabihin ang: 

"LA HAWLA WA LA QUWATA ILLA 
BILLAH" 

(Walang kapangyarihan at lakas malibang 
magmula sa Allah) 

DUA 

(Panalangin Pagkatapos ngAdhan) 

Pagkatapos ng Adhan, ang mga Muslim ay 
pinapayuhan na manalangin ng ganito: 

1 ALLAHUMMA RABBA HADHI-HID 
DA WATI TAMMAH 11 

(O Allah, Panginoon nitong ganap na pagtawag at 
ang mga itinakdang pagdarasal) 

"WASALATIL QA'IMAH, ATI 
MUHAMMADAN AL WASILATA WAL 
FADHILATA" 

(Ibigay Mo kay Muhammad ang Wasilah, mataas 
na katayuan sa Paraiso) 

"WAAB ATHUHU MAQAMAM 
MAHMUDAN-ALLADHEE WA'AD TAHU" 

(at itaas Mo siya sa kapuri-puring katayuan na 
Inyong ipinangako sa kanya) 

IQAMA 

(Ang Pagtawag sa Pagsisimula ng Salaah) 

Pagkatapos ng Adhan at ang mga Muslim ay nagtipon 
na sa pook ng dasalan, ang pangalawang tawag 
(Iqamah) ay bibigkasin. Ito ay palatandaan na ang 
Salaah ay sisimulan na. Ang mga sumusunod ay ang 
pagtawagng Iqamah: 

" ALLAHU AKBAR" 2 ulit 

(AngAllahay Dakila) 

"ASH-HADU AN LA ILAHA 

ILLAL-LAAH" 1 ulit 

(Ako ay sumasaksi na waiang 

diyos na dapat sambahin maliban sa Allah) 



"ASH-HADU ANNA MUHAMMADAR 
RASULULLAH" 1 ulit 

ay sumasaksi na si 
Muhammad ay Sugo ng Allah) 

"HAYYA 'ALAS SALAAH" 1 ulit 
(Halina sa Salaah (Pagdarasal) 

"HAYYA 'ALAL FALAAH" 1 ulit 
(Halina sa Tagumpay) 

"QAD QAMATIS-SALAAH" 2 ulit 
(Ang Salaah ay mag-uumpisa na) 

"ALLAHU AKBAR" 2 ulit 

(AngAllahay Dakila) 

"LAA ILAHA ILLAL-LAAH" 1 ulit 
(Walang diyos na dapat sambahin 
maliban sa Allah) 

MGA BAHAGI NG SALAAH 



Ang Salaah sa Islam ay isang di-karaniwang 
tungkulin. Nilalapit nito ang tao sa Allah sa 
pamamagitan ng pagtugma ng kanyang kaisipan at 
katawan. Sa Salaah, ang Muslim ay ganap na 
isinusuko ang sarili sa kanyang lumikha. 

Bago mag-alay ng Salaah, tiyakin muna sa sarili na 
ang lahat ng kinakailangang kondisyon na nauukol sa 
Salaah ay naisagawa na. Ang mga detalye sa 
pagganap ng Salaah ay ang mga sumusunod: 

1 . Magkaroon ng layunin sa sarili (isip lamang na 
hindi binibigkas) na mag-alay ng Salaah, kung 
ito ba ay Fardh na Salaah (mga itinakdang 
tungkuling dasal) tulad ng Fajr, Zuhr, Asr, 
Magrib o Isha. O kung ito ba ay Sunnah 
(kusang-loob na karagdagang dasal). 

2. Humarap sa Qiblah at pagkatapos ay itaas ang 
mga kamay kapantay ng tainga o balikat 
habang nagsasabi ng Takbiratul Ikraam: 

'ALLAHU AKBAR" 

(AngAllahay Dakila) 



3. Ngayon ay ilagay ang mga kamay sa dibdib, 
ang kanang kamay ay nakapatong sa kaliwang 
kamay at sabihin nang pabulong ang mga 
sumusunod na pagsamo o pagluhog: 

"SUBHANAKA ALLAHUMA WA 
BIHAMDIKA" 

(O Allah Maluwalhati at Kapuri-puri) 

"WATABARAKA ISMOKA WATA' ALA 
JADDOKA" 

(at purihin ang Ngalan Mo at dakilain ang lyong 
Kataasan) 

"WA LAA ILAHA GHAYROK" 

(at walang karapat-dapat sambahin 
maliban sa Iyo) 

"A'UDHU BILLAHI MINAS SHAITAN-IR 
RAJEEM" 

(Ako ay nagpapakupkop sa Allah laban sa 
isinumpang satanas) 

"BISMILLAH-IR RAHMAN-IR RAHEEM" 

(Sa Ngalan ng Allah, Ang Mapagpala, Ang 
Mahabagin) 

4. Pagkatapos nito, bigkasin ang pambungad na 
kabanata sa Banal na Qur'an, ang Al-Fatiha: 



(Ang lahat ng pagpupuri ay sa Allah lamang, ang 
Panginoon ng mga daigdig) 

(Ang Mapagpala, Ang Mahabagin) 

(Ang (Tanging Hukom) at 
Hari ng Araw ng Paghuhukom) 

(Ikaw lamang ang sinasamba namin at 
Ikaw lamang ang hinihingan namin ng tulong) 

(Ipatnubay Mo sa amin ang tuwid na landas 

(Ang landas ng Iyong pinagpala) 

(Hindi ng mga isinumpa) 
(At nangaligaw ng landas) (Amen) 

5. Ngayon bigkasin ang mga sumusunod o alin 
mang talata sa Banal na Qur'an: 

(Sa Ngalan ng Allah, Ang Mapagpala, 
Ang Mahabagin) 

(Ipahayag, Siya ang Allah, Ang Nag-iisa) 



(Allah , Ang Walang Hanggan, Ang Ganap, 
Sandigan ng lahat) 

( Hindi siya nagkaanak at 
hindi Siya ipinanganak) 

(At Siya ay walang katulad) 

6. Ngayon ay sabihin ang ALLAHU AKBAR at 
ilagay ang mga kamay sa inyong tuhod sa 
pagyuko (ang katayuang ito ay tinatawag na 
Ruku) at sabihin ng tatlong ulit ang mga 
sumusunod: 

"SUBHANA RABBIYAL 'ADHEEM" 

(Kaluwalhatian sa aking Dakilang Panginoon) 

7. Pagkatapos ay bumalik sa pagkakatayo 
habang sinasabi ang mga sumusunod. 

"SAMT A ALLAHU LIMAN HAMIDAH" 

(Dinidinig ng Allah ang sinumang nagbibigay ng 
Pagpupuri sa Kanya) 

"RABBANA WA LAKA ALHAMD" 

(Panginoon namin y ang Pagpupuri ay sa Iyo 
lamang) 

8. Ngayon ay sabihin ang ALLAHU AKBAR at 
magpatirapa na nakadampi ang iyong nuo, 
ilong, palad at tuhod sa lupa(sahig). Angmga 
daliri ng paa ay dapat nakasayad din sa lupa 
(sahig) at nakaharap sa Qiblah (ang katayuang 
ito ay tinatawag na Sujud). Habang nasa 
ganitong kalagayan, sabihin ng tatlong (3) ulit 
ang mga sumusunod: 

"SUBHANA RABBIYAL A'ALA" 

(Kaluwalhatian sa aking Panginoon, 
Ang Kataas-taasan) 

9. Umupo sa inyong kaliwang paa samantalang 
ang kanang paa ay nakatayo na ang daliri ay 
nakasayad sa lupa ( sahig ) at nakaharap sa 
Qiblah. Ilagay ang bawat palad sa magkabilang 
tuhod at sabihin ang mga sumusunod : 

"RABBIG FIRLEE, WARHAMNEE, 
WAHDINEE, WAJBURNEE WARZAQNEE 
WA'AFINEE 

(O Panginoon , nawa'y patawarin Mo ako, 
at kahabagan Mo ako, at tulungan Mo ako, 

at patnubayan Mo ako y at biyayaan Mo ako, 
at pagalingin Mo ako) 

10. Pagkatapos nito, sabihin ang ALLAHU 
AKBAR at isagawa ang pangalawang Sujud 
(pagpapatirapa) at banggitin ng tatlong ulit ang 
mga sumusunod: 

" SUBHANA RABBIYAL A f ALA " 

(Kaluwalhatian sa aking Panginoon, 
Ang Kataas-taasan) 

Dito natatapos ang isang Rak'a (yunit) ng Salaah. Sa 
Salaah na may dalawang Rak'a kagaya ng Fajr 
(bukang liwayway), tumayo mula sa Sujud 
(pagkapatirapa) ng unang Rak'a habang sinasabi ang 
ALLAHU AKBAR. Ang pangalawang Rak'a ay 
isinasagawa katulad din ng Rak'a. (mula bahagi blg. 
4 hanggang 10). 

1 1 . Pagkatapos ng huling Sujud sa pangalawang 
Rak'a, umupo sa iyong kaliwang paa 
samantalang ang iyong kanang paa ay nakatayo 
na ang mga daliri ay nakasayad sa lupa (sahig) 
at nakaharap sa Oiblah. Ang bawat palad ng 

kamay ay nakapatong sa magkabilang tuhod. 
Habang nasa ganitong katayuan, sabihin nang 
mahina (pabulong) ang Tashahud: 

"AT-TAHIYYATU LILLAHI 
WASSALAWATU WATTAYYIBATO" 

(Ang lahat ng pagdarasal at pagsamba 
sa pamamagitan ng salita, kilos 
at pagsagawa ng banal na tungkulin ay nauukol sa 
Allah lamang) 

"ASSALAMU ALEIKA AYUHAN-NABIYU" 

(Sumasaiyo nawa ng kapayapaan, O Propeta) 

"WA RAHMATULLAHI WA BARKATUHU" 

(at ang Habag ng Allah at ang Kanyang 
Pagpapala) 

"ASSALAMU ALAYNA WA' ALA IBADI- 
LAHIS-SALIHEEN" 

(Nawa'y mapasa-amin ang kapayapaan at sa mga 
mabubuting lingkod ngAllah) 

"ASH-HADU AN LAA ILAHA ILLAL-LAAH" 



27 



(Ako ay sumasaksi na walang diyos na dapat 
sambahin maliban sa Allah) 

"WA ASH-HADU ANNA MUHAMMADAR 
RASULULLAH" 

(At ako ay sumasaksi na si Muhammad ay Sugo ng 
Allah) 

12. Manatiling nakaupo at bigkasin nang mahina 
(pabulong) ang Salat Alan Nabi (Darood): 

"ALLAHUMMA SALLI 'ALA MUHAMMAD 
WA 'ALA AALI MUHAMMAD" 

(O Allah, itampok Mo si Muhammad at tagasunod 
ni Muhammad) 

"KAMA SALLAYTA 'ALA IBRAHIM WA 
'ALA AALI IBRAHIM" 

(Kagaya ng pagtampok Mo kay Ibrahim at 
tagasunod ni Ibrahim) 

"INNAKA HAMIDOON MAJEED" 

(Ikaw ang Kapuri-puri, Ang Maluwalhati) 

"ALLAHUMMA BARIK 'ALA MUHAMMAD 

WA 'ALA AALI MUHAMMAD" 

( 0 Allah, pagpalain Mo si Muhammad at 
tagasunod ni Muhammad) 

"KAMA BARAKTA 'ALA IBRAHIM WA 
ALA AALI IBRAHIM" 

(Gaya ngpagpapala Mo kay Ibrahim at tagasunod 
ni Ibrahim) 

"INNAKA HAMIDOON MALEED" 

(Ikaw ay Kapuri-puri, Ang Maluwalhati) 

Pagkatapos sabihin nang mahina ang mga sumusunod: 

"ALLAHUMA INNE AUDHU BIKA MIN 
ADHABUAHANNAMA, WA MINADHABIL 
QABR, WA MIN FITNATI MAHYAA WAL- 
MAMATI, WA MIN FITNATIL MASHID- 
DAJJAAL" 

(O Allah ako ay nagsusumamo sa Iyo na iligtas ako 
sa dusa ng Impiyerno, at sa dusa ng libingan, at sa 
pagsubok sa buhay at kamatayan, at sa 
mapanlinlang na Masihid-Dajal) 

Maaaring magsabi ng karagdagang panaiangin upang 

humingi sa Allah ng kasaganaan hindi lamang dito sa 
lupa pati na rin sa kabilang buhay. Gayundin upang 
biyayaan ang magulang at ibang Muslim. 

1 3 . Ngayon ay ibaling muna ang mukha sa kanan at 
sabihin ang Tasleem. 

"AS-SALAMU ALEIKUM WA 
RAHMATUL -LAAH" 

(Sumainyo nawa ang kapayapaan at pagpapala ng 
Allah) 

14. At pagkatapos ay ibaling ang mukha sa kaliwa 
at sabihin ulit ang Tasleem. 

"AS-SALAMU ALEIKUM WA 
RAHMATUL-L AAH ' ' 

(Sumainyo nawa ang kapayapaan at pagpapala 
ngAllah) 

Dito nagwawakas ang Salaah Fajr na may dalawang 
Rak'a. Kung nagsasagawa ng Salaah na may tatlong 
Rak'a katulad ng Magrib (takip-silim), o kaya'y apat 
na Rak'a katulad na Zuhr (tanghali), Asr (hapon) at 
Isha (gabi), tumayo upang ipagpatuioy ang mga 

natitirang Rak'a pagkatapos ng Tashahud (bahagi 
blg.l 1) habang binabanggit ang ALLAHU AKBAR. 
At habang nakatayo ay basahin nang tahimik 
ang Al Fatiha. 

Paalaala 

Sa Salaah ng Zuhr at Asr, ang Al Fatiha ay binabasa 
nang tahimik sa lahat ng Rak'a. Samantalang sa 
Salaah ng Fajr, Magrib at Isha, ang AI Fatiha kasama 
ang anumang Surah (kabanata) o Ayat (talata) ay 
binabasa nang malakas sa unang dalawang Rak'a 
lamang. Laging tandaan na ang Al Fatiha ay tahimik 
na binabasa sa pangatlo at pang-apat na Rak'a sa lahat 
ng Salaah. 

Huwag magbasa ng anumang Surah (kabanata) o Ayat 
(talata) sa Banal na Qur'an pagkatapos ng Al Fatiha sa 
pangatlo at pang-apat na Rak'a ng Salaah. 

Kapag ang Salaah ay isinasagawa ng sama-sama 
(kongregasyon) at ang Imam (namumuno sa 
pagdarasal) ay malakas na binabasa ang kabanata o 
talata ng Banal na Qur'an (kagaya sa Salaah ng Fajr, 
Magrib, at Isha), sapat na ang makinig na lamang ang 
mga tagasunod sa kanyang binabasa. 

Gayundin ang Imam lamang ang magsasabi nang 
malakas sa "SAMTA ALLAHU LIMAN HAMIDAH" 
pagkatapos ng Ruku. Sapat na sa mga tagasunod ang 
magsabi "RABBANA WA LAKA ALHAMD" 
habang bumabalik sa pagkakatayo mula sa Ruku. 

Pagkatapos ng pangalawang Sujud (pagpapatirapa) sa 
panghuiing Rak'a ng alinmang Salaah, sabihin nang 
mahina (pabulong) ang Tashahud at Darood. 
Wakasan ang Salaah sa pagsasabi ng Tasleem: " AS- 
SALAMU ALEIKUM WA RAHMATUL-LAAH" sa 
bawa't pagbaling ng mukha sa kanan at kaliwa. 

FARDH AT SUNNAH 

Ang Salaah ay kinabibiiangan ng Fardh (takdang 
tungkulin) at Sunnah (kusang-loob) na pagdarasal. 
Ang dasal na Fardh ay isinasagawa ng limang ulit sa 
maghapon. Ang hindi pagtupad ng isa man sa mga ito 
ay itinuturing na kasalanan. Ang dasal na Sunnah ay 
binubuo ng mga karagdagang dasal na palagiang 
isinagawa ni Propeta Muhammad (sumakanya nawa 
ang kapayapaan) bago at pagkatapos ng Salaah Al 
Fardh (itinakdang Salaah). 

Ang talaan sa ibaba ay nagbibigay ng bawa't Salaah 
na Fardh: 



1 . Saiatul Fajr: Dalawang (2) Rak'a 

Oras: Pagbubukang-liwayway at 

bago sumikat ang araw. 

Pagbasa ng Al-Fatiha at ibang Surah/Ayat 
sa unang dalawang Rak'a: Malakas 



2. Salatul Zuhr: Apat (4) na Rak'a 

Oras: Sa pagitan ng ilang sandali 

matapos ang tanghaling tapat 
at bago sumapit ang dasal 
Asr. 

Pagbasa ng Al-Fatiha at ibang Surah/Ayat 
sa unang dalawang Rak'a: Tahimik 



3. Salatul Asr: Apat (4) na Rak'a 



Oras: Mula sa kalagitnaan ng hapon 

at bago lumubog ang araw. 

Pagbasa ng Al-Fatiha at ibang Surah/Ayat 
sa unang dalawang Rak'a: Tahimik 



4. Salatul Magrib: Tatlong (3) Rak'a 

Oras: Hang sandali matapos 

lumubog ang araw hanggang 
sa dumilim. 



Pagbasa ng Al-Fatiha at ibang Surah/Ayat 
sa unang dalawang Rak'a: Malakas 

5. Salatul Isha: Apat (4) na Rak'a 

Oras: Sa pagdating ng dilim at bago 

sumapit ang dasal Fajr (*). 

Pagbasa ng Al-Fatiha at ibang Surah/Ayat 
sa unang dalawang Rak'a: Malakas 

(*) Bagama't maaaring ialay ang Salatul Isha bago 

sumapit ang dasal Fajr, kanais-nais na ialay ito bago 
sumapit ang hatinggabi. 



SUNNAH 

(Mga Karagdagang Pagdarasal) 



Tulad ng makikita sa ibaba, bawa't Salaah ay 
kinabibilangan ng Fardh (ang mga itinakdang 
tungkuling dasal) at Sunnah (mga karagdagang 
pagdarasal). Si Propeta Muhammad (sumakanya 
nawa ang kapayapaan) ay nagsagawa ng mga 
karagdagang pagdarasal bago at matapos ang mga 
itinakdang pagdarasal. Kaya naman, ang mga ito ay 
itinatagubilin. Ang bilang ng Rak'a ng bawa't Fardh 
at Sunnah ay ang mga sumusunod: 

Pangalan 
Ng 

Salaah 


Bilang 
Ng 

Sunnah 
Bago ang 
Fardh 


Bilang 

Ng ' 
Fardh 


Bilang 
Ng 

Sunnah 
Matapos 
ang Fardh 


Fajr 


2* 


2 


wala 


Zunr 


2 + 2 


4 


2* 


Asr 


Z t Z 




wala 


Magrib 


wala 


3 


2* 


Isha 


2 


4 


2* at witr 



Ang mga Sunnah na may markang (*) ay tinatawag na 
"Sunnat Mu'akkadah". Mga karagdagang dasal na 
binibigyang-diin ni Propeta Muhammad (sumakanya 
nawa ang kapayapaan) na dapat isagawa nang 
palagian. 



SALAT-UL-WITR 

Ito ang Salaah na isinasagawa pagkatapos ng Fardh at 

Sunnah ng Salaah Isha at bago dumating ang Salaah 
Fajr. Ang Salat-ul-Witr ay kinabibilangan ng gansal 
o butal (di-pares) na Rak'a. Ito ay maaaring isagawa 
na may isa, tatlo, lima, pito, siyam o labing isang 
Rak'a. 

Katulad ng mga Sunnah (karagdagang pagdarasal) na 
may markang (*) ang Saiat-ul-Witr ay itinuturing na 
"Sunnat Mu'akkada", mga karagdagang dasal na 
binibigyang diin ni Propeta Muhammad (sumakanya 
nawa nag kapayapaan). 

Bagama't ang Salat-uI-Witr ay maaaring isagawa na 
may isa o higit pang (gansal o butal na bilang) na 
Rak'a, higit na nakararami sa mga Muslim ang 
nagsasagawa nito na may tatlong Rak'a. Ito ay 
maaaring gampanan sa pagsagawa ng unang dalawang 
Rak'a katulad ng Salaah Fajr, bumasa ng maikling 
Surah (kabanata) o talata mula sa Banal na Qur'an 
pagkatapos ng Al-Fatiha. Kagaya ng Salaah Fajr, ito 
ay winawakasan sa pagbanggit ng Tasleem ("As- 
Salamu-Aleikum Wa Rahmatu-laah"). 

Tumayo sa pagkakaupo at isagawa ang pangatlong 
Rak'a. Bumasa ng maikling Surah o talata mula sa 

Banal na Qur'an pagkatapos ng Al-Fatiha, isagawa 
ang nalalabing bahagi ng Rak'a hanggang sa 
pagsasabi ng Tasleem. 

Ang Salat-ul-Witr ay maaaring gampanan din sa 
pagsagawa ng tatlong sunod-sunod na Rak'a (na 
walang patlang). Bumasa ng maikling Surah 
(kabanata) o talata mula sa Banal na Qur'an 
pagkatapos ng Al-Fatiha sa bawa't Rak'a 

Ipinapayo na basahin ang kabanata 87 (Al-A'ala) sa 
unang Rak'a. kabanata 109 (Al-Kafirun) sa pangalang 
Rak'a, atkabanata 112 (AUkhlas) sa huling Rak'a. 

DU'A AL-QUNUT 

(Panalangin ng Pagsuko) 

Kung ninanais ng nagdarasal na banggitin ang Du'a 
Al-Qunut, maaari niyang isagawa ito pagkatapos ng 
Ruku sa pangatlong Raka ng Salat-ul-Witr. 
Manatiling nakatayo at itaas ang mga kamay kapantay 
ng balikat (na palad ay nakaharap sa mukha) at 
tahimik na banggitin ang mga sumusunod o kaya'y 
alinmang du'a na katulad nito. 

"ALLAHUMMA INNANAS 
TAEENO KA" 

(0 Allah, hangad namin ang Iyong tulong) 



"WA NASTAGHFIROKA" 

(at minimithi namin ang lyong Kapatawaran) 

"WA NU MINO BIKA, WA NATAWAK 
KALU ALAIKA" 

(at kami ay nananampalataya sa Iyo at kami ay 
nananalig sa Iyo) 

"WA NUTHNI ALAIKA KHAIR, 
WA NASH KOROKA" 

(at pinupuri Ka namin sa pinakamagandang paraan 
at nagpapasalamat kami sa Iyo) 

"WALA NUKTORO-KA, WA NAKHLA'O 
WA NATROKO MAN YAFJOROKO" 

(at kami ay hindi nabibilang sa mga walang utang 
na loob at tinututulan at iniwawaksi 
namin ang sinumang sumusuway sa Iyo) 

"ALLAHUMMA IYYA KA NA BODO" 

(O Dakilang Allah, sa Iyo lamang kami 
sumasamba) 

"WA LAKA NUSALLI, WA NASJODO, WA 
ILAIKANAS'A" 

(at sa Iyo lamang kami mag-aalay ng pagsamba at 
sa Iyo lamang kami magpapatirapa 
at sa Iyo kami nanunumbalik) 

"WA NAFIDU WANARJU RAHMATAKA, 
WA NAKHSAH ADHABAKA" 

(at umaasa kami sa Iyong habag at kinatatakutan 
namin ang Iyong parusa) 



"INNA ADHABAKA BILLFUFFARI 
MULHIQUN" 

(katotohanan, ang Iyong parusa ay aabutin ang 
mga di-nananampalataya) 



Pagkatapos, sabihin ang ALLAHU AKBAR at gawin 
ang Sujud (pagpapatirapa). Tapusin ang natitirang 
bahagi ng Salaah kasama na ang Tashahud, Darood at 
Tasleem, ("Assalamu Aleikum Wa Rahmatullaah"). 

SALAAH SA MGA NATATANGING 
KALAGAYAN 



Sa mga panahon ng paglalakbay, maaaring gawing 
maikli ang Salaah. Ito ay tinatawag na Salat-ul- 
Qusr. 

Maaaring magsagawa ng Salaah ng dalawang Rak'a 
(yunit) bilang kapalit ng Salaah na may tig-aapat na 
Rak'a, kagaya ng Salaah sa Zuhr (tanghali), Asr 
(hapon) at Isha (gabi). Subalit hindi maaaring iksihan 
ang Salaah sa Magrib (takipsilim) na may tatlong 
Rak'a at ang Salaah Fajr (bukang-liwayway) na may 
dalawang Rak'a. Bukod sa pagkakaloob na ito, 
maaari ring iwanan o di gampanan ang mga dasal 
Sunnah maliban lamang sa dalawang Sunnah ng 
Salaah Fajr (bukang-liwayway) at ang Witr ng Salaah 
Isha (gabi). 

Kung may malubhang sakit, maaaring gampanan ang 
Salaah sa pagkakaupo o sa pagkakahiga sa 
pamamagitan ng mga senyas kapalit ng mga galaw ng 
katawan. 

Sa panahon ng paglalakbay, pagkakasakit o kagipitan. 

pinahihintulutan na pagsamahin ang dalawang Salaah. 
Kagaya ng Salaah Zuhr (tanghali) at Asr (hapon), ito 
ay maaaring pagsamahin sa panahon ng Saiaah Zuhr 
o sa panahon ng Salaah Asr. Ang Salaah 
magrib(takipsilim) at Salaah Isha (gabi) ay maaaring 
pagsamahin sa panahon ng Salaah Magrib o sa 
panahon ng Salaah Isha. Ang Salaah Fajr ay laging 
isinasagawa sa takdang panahon nito. 



SALAAH SA MGA NATATANGING 
OKASYON 

Salaah ng Jumah 

(Pagdarasal sa Araw ng Biyernes) 

Bukod pa sa pang-araw-araw na pagdarasai, ang 
Salaah sa araw ng Biyernes ay isa ring tungkulin na 
iniatas sa bawa't Muslim. Bagama't hindi ito 
ginawang tungkulin sa kababaihang Muslim, ang 
kanilang pagsagawa nito ay pinahihintulutan hangga't 
hindi nila napapabayaan ang tungkulin sa kanilang 
pamamahay o hindi nagbibigay sa kanila ng malaking 
kaabalahan. 

Ang Salaah sa araw ng Biyernes ay isinasagawa ng 
sama-sama o kongregasyon sa oras ng Zuhr. Una, 
ang Imam (namumuno ng dasal) ay magbibigay ng 
Kutbah (sermon o paalaala). Pagkatapos ay kanyang 
pamumunuan ang kongregasyon sa dalawang Rak'a na 
Salaah. Pagkatapos nito, ang bawa't isa ay kanya- 
kanyang mag-aalay ng dasal Sunnah (mga 
karagdagang dasal). Ang mga dasal Sunnah ay 
maaaring isagawa sa Masjid ngunit higit na kanais 
nais na isagawa ito sa bahay. 

Salaah ng Tarawih 

(Pagdarasal tuwing gabi ng Ramadan) 

Ang Salaah na ito ay isinasagawa tuwing buwan ng 
Ramadan pagkatapos ng Salaah Isha. Ito ay 
kinabibilangan ng walo, o sampu o higit pang Rak'a 
at iniaalay ng dala-dalawang Rak'a na may maikiing 
patlang sa bawa't apat na Rak'a. Ang Tarawih ay 
maaaring ialay na mag-isa subali't higit na ipinapayo 
na ialay ito ng sama-sama o kongregasyon. Ito ay 
winawakasan sa pag-aalay ng Salat-ul-Witr. 

Salaah sa mga araw ng Eid o Salaah Eidan 

(Pagdarasal sa dalawang Pagdiriwang) 

May dalawang Eid o malaking pagdiriwang ng mga 
Muslim. Ang una ay tinatawag na Eid-ul-Fitr o ang 
pagdiriwang sa katapusan ng pag-aayuno. Ito ay 
ipinagdiriwang sa unang araw ng Shawwal, ang ika 
sampung buwan ng kalendaryong Hejira pagkatapos 
ng buwan ng Ramadan (ang buwan ng pag-aayuno). 
Ito ay araw ng dakilang pasasalamat ng mga Muslim 
sa buong daigdig. 

Ang pangalawang Eid ay ang Eid-ul-Ad-ha o 
pagdiriwang ng Dakilang Pag-aalay. Ito ay 
ipinagdiriwang tuwing ika-sampu ng buwan ng Dhul- 
Al-Hijjah, ang panghuling buwan ng kalendaryong 
Islam. Ang mga hayop ay iniaalay ( tulad ng tupa o 
kambing) bilang paggunita sa dakilang pag-aalay na 
isinasagawa ni Propeta Abraham (sumakanya nawa 
ang kapayapaan). 

Ang Salaah sa dalawang Eid na ito ay iniaalay ng 
sama-sama (kongregasyon) anumang oras pagkatapos 
ng pagsikat ng araw at bago dumating ang tanghaling 
tapat. Walang Adhan o Iqamah (mga tawag ng 
Salaah). Ang dasal ng Eid ay may dalawang Raka 
tulad ng Salat-ul-Fajr. 

Isang sermon (Kutbah) ang bibigkasin ng Imam 
pagkatapos ng dalawang Rak'a ng Salat-uI-Eid na 
siyang kabaligtaran ng Salat-ul-Jumah na ang sermon 
ay binabanggit bago ang dalawang Rak'a. 

Ang pagdalo ng lahat ng Muslim kabilang na ang mga 
kababaihan at mga bata ay lubos na itinatagubilin. 

Ang Pag-aalay ng Dasal sa Ililibing 

Ito ay isang dasal na itinuturing na isang mahalagang 
tungkulin ng sambayanang Muslim para sa isang 
yumaong Muslim. Ang hindi pagsagawa ng dasal na 
ito ay isang kasalanan ng buong komunidad. Subalit 
pagganap ng ilang Muslim ay sapat na upang 
matupad ang tungkuling ito. 

Kakaiba ito sa mga ibang Salaah sapagka't ito ay 
walang anumang Ruku ( pagyuko) o anumang Suiud 
(pagpapatirapa). Ang mga sumusunod ay ang mga 
hakbang sa pag-aalay ng Salaah para sa ililibing: 

1. Itaas ang mga kamay kapantay ng tainga o 
balikat habang sinasabi ang Takbir (ALLAHU 
AKBAR). 

2. Pagkatapos ay ilagay ang mga kamay sa dibdib 
na ang kanan ay nakapatong sa kaliwa. 



3. Pagkatapos ay bigkasin ang Al-Fatiha ng 
tahimik. 

4. Matapos ang pagbigkas ng Al-Fatiha, itaas na 
muli ang mga kamay kapantay ng tainga o 
balikat at sabihin ang ALLAHU AKBAR. 

5. Ilagay na muli sa dibdib ang mga kamay na ang 
kanan ay nakapatong sa kaliwa at basahin nang 
tahimik ang sumusunod na pagpupuri at 
panalangin: 

1 1 ALL AHUMM A SALLI 1 ALA MUHAMMAD 
WA 1 ALA AALI MUHAMMAD 11 

(O Dakilang Allah, itampok si Muhammad at 
tagasunod ni Muhammad) 

"KAMA SALAYTA 1 ALA IBRAHIM WA ? ALA 
AALI IBRAHIM" 

(Kagaya ngpagtampok Mo kay Ibrahim at 
tagasunod ni Ibrahim) 

"INNAKA HAMIDON MAJEED" 

(Katotohanan, Ikaw ang Kapuri-puri, Ang 
Maluwalhati) 



"ALLAHUMMA BARIK ALA MUHAMMAD 
WA ALA AALI MUHAMMAD" 

( 0 Dakilang Allah, pagpalain si Muhammad at 
tagasunod ni Muhammad) 

"KAMA BARAKTA ALA IBRAHIM WA 
ALA AALI IBRAHIM" 

(Kagaya ng pagpapala Mo kay Ibrahim at 
tagasunod ni Ibrahim) 

"INNAKA HAMIDON MAJEED" 

(Katotohanan, Ikaw ay Kapuri-puri, Ang 
Maluwalhati) 

Pagkatapos nito, itaas na muli ang mga kamay 
kapantay ng tainga o balikat at sabihin ang 
ALLAHU AKBAR. Ilagay na muli ang mga 
kamay sa dibdib na ang kanan ay nakapatong sa 
kaliwa at sabihin ang sumusunod na Du'a ( 
panalangin). 

"ALLAHUMMAG FIRLE HAYYENA, WA 
MAYYETENA" 

(O Dakilang Allah, patawarin Mo ang aming mga 
buhay at ang aming mga patay) 

"WA SHAA-HEDEENA WA GHAA-IBEENA" 

(at ang mga naririto at wala rito) 

" WA SAGHEERRENA WA KABEERRENA" 

(at ang aming mga kabataan at ang aming 
matatanda) 

"WA ZAKARENA WA UNSANAA" 
(at ang aming mga kalalakihan at aming mga 
kababaihan) 

"ALLAHUMMA MANAHY A YTAHU MINNA 
PA AHYEHEE-ALAL ISLAM" 

(0 Dakilang Allah, nawa'y mabuhay lamang sa 
pagganap ng Islam ang sinumang pinagkalooban 
Mo ng buhay sa amin) 

"WA MAN TAWAFFAITAHU MINNA FA 
TAWAFFAHU ALALIMAN" 

(at nawa*y mamatay lamang sa pagganap ng Islam 
ang sinumang pinagkalooban Mo ng buhay sa 
amin) 

7. Pagkatapos nito ang Imam ay magsasabi ulit ng 
ALLAHU AKBAR nang malakas. Ang mga 
tagasunod ay bibigkasin ito nang tahimik. 

8. Ang Imam at mga tagasunod ay magsasabi ng 
As-salamu Aleikum Wa Rahmatu-laah sa 
kanilang paglingon sa kanan lamang. 

DU'A 

(Pansariling Panalangin 
Pagkatapos ng Salaah) 

Matapos magampanan ang dasal Fardh (takdang 
tungkuling dasal), manatiling nakaupo at isagawa ang 
Du'a. Maaaring manalangin sa Allah sa sariling wika 
upang magbigay pagpupuri, pasasalamat o paghingi 
ng tawad sa sarili o sa kapwa Muslim, o sa mga 
mahal sa buhay. Sa ganitong kalagayan o posisyon, 
maaaring banggitin ang anumang panalanging 
pansarili. 

Maaari ring banggitin ang mga sumusunod na Dhikr 
(pagpapupuri sa Allah). Ito ay mga kanais-nais at 
itinatagubilin na banggitin pagkaraan ng bawa't 
Salaah. Ang mga ito ay hindi sapilitan o itinakdang 
tungkulin, bagkus itinuturing na karagdagang 
pagsagawa ng pagsamba upang matamo ang 
karagdagang biyaya ng Allah: 

M AST AGFIRULLAH" 3 ulit 
(Ako ay humihingi ng 
Kapatawaran sa Allah) 

Matapos ang paghingi ng kapatawaran, kanais-nais na 
banggitin ang mga sumusunod: 

" ALLAHUMMA ANTAS SALAAM, WA 
MINKAS SALAAM TABARAKTA YAA DHAL 
JALALI WAL IKRAM" 

(O Dakilang Allah Ikaw ang Kapayapaan, at sa 
Iyo nagmumula ang kapayapaan, Ikaw ang Kataas- 
taasan, Dakila at Kapuri-puri) 

Pagkatapos nito, kanais-nais na banggitin ang mga 
sumusunod na panalangin: 

"LA ILAHA ILLAL-LAAHU WAHDAHU, 
LA SHARIKA LAHU, LAHUL MULKU 
WALAHUL-HAMDU, WAHUWA A'LAA 
KULI SHEY-IN QADIR" 

(Walang diyos na dapat sambahin 
maliban sa Allah, Siya ay Nag-iisa, 
Siya ay walang katambal, sa Kanya lamang 
ang Kataas-taasang Kapangyarihan, 
at sa Kanya lamang ang Pagpupuri, 
at Siya ang Makapangyarihan sa lahat ng bagay) 

Itinatagubilin din na idalangin ang alin man sa mga 
sumusunod: 

" ALLAHUMMA LA MANTA LIMA 
ATEYTA, WALA MUTIYA LIMA 
MANATA, WALA YANFAU DHAL JADDI 
MINKAL JAD" 

(O Allah, walang makapipigil sa anumang lyong 

ipagkaloob, at walang makapagbibigay sa 
anumang lyong ipagkait. Walang magagawa ang 
may kakayahan sapagka't sa lyo lamang 
nagmumula angyaman at tagumpay) 



51 



"LA HAWLA WALA QUWATA ILLA 
BILLAAH" 

(Walang lakas o kapangyarihan malibang magmula 
sa Allah) 

"LA ILAHA ILLAL-LAAHU WALA 
NA'ABUDU ILLA-IYAHU, LAHU NI'MATU, 
WALAHUL FADHLU, WALAHUL THANA 
AL HASSAN" 

(Walang diyos na dapat sambahin maliban sa 
Allah, 

at wala kaming sinasamba bukod sa Kanya, 
Ang tagumpay ay nagmumula lamang sa Kanya, 
Ang biyaya ay nagmumula lamang sa Kanya, 
Ang lahat ng magagandang pagpupuri ay sa Kanya 
lamang) 

"LA ILAHA ILLAL-LAAH, MUKHLISINA 
LAHU DINA WALAO KARIHAAL 
KAFIRUUN M 



(Walang diyos na dapat sambahin maliban sa Allah, 
at kami ay nag-aalay ng taimtim na pagsamba sa 
Kanya kahit na ito'y kapootan ng mga di- 
nananampalataya) 

"ALLAHUMMMA AINNI ALA DHIKRIKA 
WASHUKRIKA, WA HUSNI IBADATIK" 

(O Allah tulungan Mo ako upang ilagi Ka sa aking 
alaala, at tulungan Mo akong maging 
mapagpasalamat sa Iyo, at maging lubusan ang 
aking pagsamba sa Iyo) 

Kanais-nais ding banggitin ang mga sumusunod ng 
tatlumpu't tatlong (33) ulit: 

"SUBHANA-ALLAH" 

(Maluwalhati angAllah) 

"AL-HAMDU-LILLAH" 

(Ang Pagpupuri ay sa Allah lamang) 

" ALLAHU AKBAR" 

(AngAllahay Dakila) 

Pagkatapos ng tatlong nabanggit na panalangin, 
isunod ang ganito: 

"LA ILAHA ILLAL-LAAH WAHDAHU LA 
SHARIKA LAHU LAHUL MULKU, WALA- 
HUL HAMDU WAHUWA A f LA KULI 
SHEY'IN QADIR ff 

(Walang diyos na dapat sambahin maliban sa 
Allah Siya ay nag-iisa at Siya ay walang katambal 
Sa Kanya lamang ang Kataas-taasang 
Kapangyarihan, at sa Kanya lamang ang mga 
Pagpupuri at Siya ang Makapangyarihan sa lahat 
ng bagay) 

Itinatagubilin din na bigkasin ang Ayat (talata) Al- 
Kursi sa wikang arabik. Ito ay mababasa sa Banal na 
Qur'an sa Kabanata 2, talata bilang 255 na ganito ang 
kahulugan. 

Allah, walang diyos na dapat sambahin maliban 
sa Kanya. 

Ang Buhay. Ang Lubos sa Kasaganaan, 
Tagapagbiyaya ng lahat. 
Ang antok o idlip ay di-makapangyayari sa Kanya. 
Sa Kanya ang pagmamay-ari sa lahat ng 
Kalangitan at sa Kalupaan. 
Walang maaaring mamagitan malibang Kanyang 
pahintulutan. 

Talos Niya ang nakaraan o hinaharap at maging 
ang lingid (sa Kanyang mga nilikha). 
Walang makaaabot sa Kanyang kaalaman 

malibang Kanyang naisin. 
Ang Kanyang Kaharian ay abot ang mga 
kalangitan at kalupaan. 
At Siya ay hindi nakadarama ng kapaguran sa 
pagpapanatili 
at pangangalaga sa kanila. 
Sapagka't Siya ang Kataas-taasan, 
ang Sukdulan (sa Kaluwalhatian) 

Itinatagubilin din na basahin ang mga sumusunod na 
Surah (kabanata) sa Banal na Qur'an pagkatapos ng 
bawa't Salaah. 

Kabanata 112 Surah Al-Iklaas 

(Ang Kadalisayan ng Pananampalataya) 

Kabanata 113 Surah Al-Falaq 

(Ang Pagbubukang-liwayway) 

Kabanata 114 Surah An-Naas 

(Ang Sangkatauhan) 

Higit kanais-nais na bigkasin ang tatlong kabanatang 
ito ng tatlong ulit sa Salaah Fajr (Pagbubukang- 
liwayway) at Magrib (Takip-silim). Sa Salaah ng 
Duhr (Tanghali) Asr, (Hapon) at Isha (Gabi), ang mga 
kabanatang ito maaaring basahin nang minsan 
lamang. 

SAJDAH SAHW 

(Pagpapatirapa dahil sa pagkakamali sa Salaah) 

Bilang tao, likas na sa atin ang magkamali. Kapag 
nakagawa ng pagkakamali sa mga itinakdang 
tungkuling Salaah, o kapag alinlangan sa bilang ng 
Rak'a (kung ito ba ay kulang o labis), ang dalawang 
pagpapatirapa (Sajdah Sahw) ay maaaring isagawa 
matapos iwasto ang pagkakamali at bago wakasan ang 
Salaah ng Tasleem (Assalamu Aleikum Wa 
Rahmatullah). 

Ang pagwawasto ay isinasagawa lamang kapag ang 
pagkakamali ay kinabibilangan ng mga mahahalagang 
bahagi ng Salaah tulad ng mga sumusunod: 

1. Ang pagsasabi ng "Allahu Akbar" (Takbiratul 
Ikraam) sa pagsimula ng Salaah. 

2. Ang pagbasa ng Al-Fatiha sa lahat ng Rak'a. 

3. Ang pagsagawa ng Ruku (pagyuku). 

4. Ang pagsagawa ng Sujud (pagpapatirapa). 

5 . Ang pagbasa ng Tashahud pagkatapos ng huling 
Rak'a habang nakaupo. 

6. Ang pagsasabi ng Tasleem (Assalamu Aleikum 
Wa Rahmatullah) pagkatapos ng Salaah 

Alinman sa mga naturang bahagi ng Salaah ang 
nakaligtaan, kinakailangang ulitin ang buong Rak'a na 
kung saan nakalimutan ang bahagi ng Saiaah. Subali't 
kapag Takbiratul Ikraam ang nakalimutan sa 
umpisa ng Salaah, kinakailangang ulitin ang buong 
Salaah. 

Halimbawa: Kapag ang nagdarasal ay nakalimutan 
ang pagbasa ng Al-Fatiha. at ito ay naalaala bago o 
habang naka-Rukuh (nakayuko), kinakailangang 
tumayo siya at basahin ang Al-Fatiha. Sa kabilang 
banda naman, kung nakalimutan niyang basahin ang 
AI-Fatiha at ito ay naalaala lamang nang siya ay nasa 

pangalawang Rak'a na, ang pangalawang Rak'a na ito 
ay mabibilang na unang Rak'a lamang sa dahilang ang 
nauna ay walang saysay o halaga. 

Matapos iwasto ang pagkakamali, ang pagsagawa ng 
Sajdah Sahw (dalawang pagpapatirapa dahil sa 
pagkakamali) ay maaaring gawin bago sabihin ang 
Tasleem (Assalam Aleikum Wa Rahmatullah) 

Kapag may alinlangan sa bilang ng Rak'a (kung ito ba 
ay isa o dalawa?), piliin ang isa at tapusin ang Salaah 
mula sa bilang na ito. Kapag alinlangan naman kung 
dalawa o tatlong Rak'a ang nagawa, ituring na dalawa 
lamang ang nagawang Rak'a at tapusin ang Salaah 
mula sa biiang na ito. Isagawa ang Sajdah Sahw bago 
magsabi ng Tasleem. 

MGA KARAGDAGANG PAALAALA 

1 . Huwag tumingala habang nagdarasal. 

2. Huwag ipikit ang mga mata habang nagdarasal. 

3. Huwag igala ang paningin habang nagdarasal. 

Ituon ang paningin sa lugar na kung saan 
isusubsob ang mukha sa pagpapatirapa. 

4. Habang nagdarasal, iwasan ang kumilos na 
hindi naaayon sa mga bahagi ng Salaah 
(Halimbawa: pagtingin sa orasan, pagpapagpag 
ng dumi sa damit o pantalon, atbp.) 

5. Huwag kumain, uminom, tumawa o makipag- 
usap habang nagdarasal. 

6. Kapag ang pagkain ay nakahain na, kumain 
muna bago pumunta sa pagdarasal. Gayundin, 
unahin muna ang pagtawag ng kalikasan 
(Halimbawa: pag-utot, pag-ihi, o pagtae) at 
magsagawa ng Wudhu bago pumunta sa Salaah. 

7. Linising mabuti ang bibig bago pumunta sa 
Salaah lalong-lalo na kapag kumain ng bawang, 
sibuyas o anumang bagay na may masangsang 
na amoy na maaaring makaabala sa ibang 
nagdarasal. 

8. Huwag unahan ang Imam sa mga takdang kilos 
ng Salaah (Halimbawa: pagsasabi ng Takbir, 

pagsagawa ng Ruku o Sujud, pag-angat ng ulo 
mula sa Ruku o Sujud, pagsagawa ng Tasleem, 
atbpO 

9. Iwasan ang pagdaan sa mismong harapan ng 
nagdarasal. 

10. Kung nag-aalala na may dumaan sa harapan 
habang nagdarasal, ipinapayo na maglagay ng 
anumang bagay na lampas ng ilang pulgada 
mula sa lugar na kung saan isusubsob ang 
mukha sa pagpapatirapa. Ito ay tinatawag na 
"Sutra" na nagsisilbing tanda na walang 
sinuman na dapat tumawid sa pagitan nitong 
"Sutra" at ng nagdarasal. 

11. Huwag magmadali o tumakbo patungo sa 
Masjid o saan mang pook na may kongregasyon 
sa pagdarasal. Bagkus maging mahinahon at 
mapayapa sa paglalakad. 

12. Sa pagpasok sa Masjid, unang ihakbang ang 
kanang paa at banggitin sa sarili (pabulong) ang 
sumusunod: 

"BISMILLAH WASSALATU WASSALAMU 
'ALA RASULULLAH, ALLAHUMA 
IQFIR LII DHUNUBI, WAFTAH LII 
ABWABA RAHMATIK" 

(Sa Ngalan ng Allah, nawa'y ang kapayapaan at 
pagpapala ay mapasa-Sugo ng Allah, 
patawarin Mo ako sa aking pagkakasala, at buksan 
sa akin ang pinto ng lyong habag) 

13. Sa paglabas ng Masjid, unang ihakbang ang 
kaliwang paa at banggitin sa sarili (pabulong) 
ang sumusunod: 

"BISMILLAH WASSALATU WASSALAMU 
'ALA RASULULLAH, ALLAHUMA 
IQFIR LII DHUNUBI WAFTAH LII 
ABWABA FADHALTIK" 

(Sa Ngalan ngAllah, nawa'y ang kapayapaan ay 

mapasa-Sugo ngAllah, 
patawarin Mo ako sa aking mga pagkakasala at 
buksan sa akin ang pinto ng lyong tulong) 

14. Kung sakaling nahuli o naantala at umabot sa 
bahaging Ruku, ito ay nabibilang na isang 
buong Rak'a. Kailangan na lamang ipagpatuloy 

ang Salaah hanggang sa ang Imam ay magsabi 
ng Tasleem. Kung sakaling may Rak'a na hindi 
naabutan, kailangang tumayo mula sa 
pagkakaupo (huwag magsabi ng Tasieem) at 
tapusin ang bilang ng Rak'a na nakaligtaan. 
Wakasan ang Salaah sa pagbanggit ng 
Tashahud, Darood at Tasleem. 

15. Maging malumanay sa pagsagawa ng mga 
takdang kilos ng Salaah. Hayaan munang 
maging panatag ang mga buto bago isagawa ang 
mga susunod na kilos. (Halimbawa: pagyuko, 
pagtayo, pagpapatirapa. pag-upo atbp). 

MGA MAIIKLING KABANATA SA BANAL 
NA QUR AN 

Ang mga sumusunod ay ilan lamang sa mga maiikling 
kabanata sa Banal na Qur'an na binigyan ng 
kahulugan sa ating sariling wika upang inyong 
maunawaan. 

Sinadya naming hindi isulat ang Banai na Qur'an sa 
titik ng wikang Pilipino upang maiwasan ang maling 

pagbikas nito. Ang maling pagbigkas ay kadalasang 
nagbibigay ng maling kahulugan. Kaya't ipinapayo 
namin sa inyo na matutong numigkas ng mga talata 
o kabanata ng Banal na Qur'an sa orihinal na 
pagkakapahayag nito sa wikang arabik. May mga 
eassette tape na nakalaan para rito kung sakali mang 
hindi kayo makatagpo ng gurong magtuturo sa inyo. 

Kabanata 1 Surah Al-Fatiha 

(Ang Pambungad) 

*Jbf, 1£ *3Ut (T) ^UI £ dUU (T) ^> 

[ y — ^ :UUJl] 

/i/7g Kahulugan 

1 . Sa Ngalan ng Allah, Ang Mapagpala, Ang 
Mahabagin 

2. Ang lahat ng pagpupuri ay sa Allah (lamang), 

ang Panginoon ng mga daigdig. 

3. Ang Mapagpala, Ang Mahabagin. 

4. Ang (tanging Hukom at) Hari ng Araw ng 
Paghuhukom. 

5. Ikaw lamang ang sinasamba namin at Ikaw 
lamang ang hinihingan namin ng tulong. 

6. Ipatnubay Mo sa amin ang tuwid na landas. 

7. Ang landas ng Iyong mga pinagpala, hindi (ang 
landas) ng mga isinumpa at mga nangaligaw. 

Kabanata 103 Surah Al-Asr 

Ang Panahon) 

Ang Kahulugan 

M Sa Ngalan ng Allah, Ang Mapagpala, Ang Mahabagin" 

1. (Pinatutunayan Ko) sa (pamamagitan ng) 

Panahon 

2. Katotohanan ang Tao ay nasa kawaian (at 
pagkapahamak). 

3. Maliban sa (kanila na) may pananampalataya 
(sa Allah) at gumagawa ng matuwid, at 
nagpapayuhan ng katotohanan at nagpapayuhan 
ng pagtitiis. 



Kabanata 108 Surah Al-Kauthar 

(Ang Kasaganaan) 

'dtoti 0J CD d>J lH <D ) j3l £Q*\ &\ } 

Ang Kahulugan 

"Sa Ngaian ng Allah, Ang Mapagpala, Ang Mahabagin" 
1. Katotohanan Aming ipinagkaloob sa iyo ang 

Kasaganaan (ng batis Al-Kauthar sa Paraiso). 

2. Samakatuwid, ikaw ay dumalangin at 
magpakasakit sa iyong Panginoon. 

3. Ang sinumang mapoot (at humamak) sa iyo ay 
pagkakaitan (ng pag-asa sa daigdig na ito at sa 
kabilang buhay). 



Kabanata 110 Surah AI-Nasr 

(Ang Tagumpay) 

OlT 4} d ^te-^l j i*JLy ^ ^ ^ ^ 



^4/?g Kahulugan 

"Sa Ngalan ng Allah, Ang Mapagpala, Ang Mahabagin" 

1. Kapag dumating ang tulong ng Allah at ng 
Tagumpay, 

2. At iyong mapagmasdan ang Tao na 
nagsisipasok sa panananampalataya ng Allah 
(Islam) ngmaramihan. 

3 . Ipagdiwang ang mga papuri sa iyong Panginoon 
at dumalangin (upang makamit) ang Kanyang 
kapatawaran, dahil Siya ang Lagi nang 
(tumatanggap ng pagsisisi at) Nagpapatawad. 



Kabanata 112 Surah Al-Ikhlaas 

(Ang Kadalisayan ng Pananampalataya) 

CD JJj| J 41* ^ CD JU^aJt -UL» (D 4*4 -JJt j* Jl f 

Ang Kahulugan 

"SaNgalanng Allah, Ang Mapagpala, Ang Mahabagin" 



67 



1 . Ipahayag! Siya ang Allah, ang Nag-iisa. 

2. Allah, ang Walang Hanggan, ang Ganap, 
Sandigan ng lahat, 

3. Hindi Siya nagkaanak at hindi ipinanganak, 

4. AtSiya ay walang katulad. 



Kabanata 113 Surah Al-Falaq 

(Ang Pagbubukang-liwayway) 

j* &J G3 ^ > ^ G3 ^ Vj< 

> j*j CD ,> otf&M ^j CD sJj 131 j-t* 



68 



Ang Kahulugan 

"Sa Ngalan ng Allah, Ang Mapagpala, Ang Mahabagin" 

1 . Ipahayag! Ako ay nagpapakupkop sa Panginoon 
ng bukang-liwayway, 

2. Laban sa kasamaan ng mga nilikhang bagay, 

3. Laban sa kasamaan ng kadiliman kung ito 
ay laganap, 

4. Laban sa kasamaan ng mga nagsasagawa (ng 
karunungang itim) 

5 . Laban sa kasamaan ng mainggitin kapag siy a ay 
naninibugho. 

Kabanata 114 Surah An-Naas 

(Ang Sangkatauhan) 

* * " 0 - 00 ' 

*» ■ * * - * * 00 

[ n-> : ^UI ] <f G) ^t^G) u-UI 

* 0 0 * 0 0 

Ang Kahulugan 

"SaNgalanng Allah, Ang Mapagpala, Ang Mahabagin" 

1 . Ipahayag! Ako ay nagpapakupkop sa Panginoon 
ng sangkatauhan, 

2. Ang Hari ng sangkatauhan, 

3. Ang Diyos ng sangkatauhan. 

4. Laban sa kasamaan na bumubulong (ng 
kasamaan), at lumalayo (matapos bumulong), 

5. Na siya ring nagbubulong sa puso ng 
sangkatauhan, 

6. Mula sa mga Jinn at Tao (naghihikayat sa 
kasamaan). 

Para sa karagdagang impormasyon tungkol sa Islam, 
mangyaring sumulat, tumawag o makipagkita sa: 

ISGAG-PHILIPPINES 

(Islamie Studies, Call & Guidanee-Philippines 
Barangay Salitran 1 , Dasmarinas 
Cavite, Philippines 
Tel. 96- 416-3692 / 96-416-3371 Fax. 416-3371 
o sa pinakamalapit na tanggapang Islamiko sa inyong 
pook. 

